OzLabs/hebrew-wiki-articles huggingface dataset:
לאונור מפורטוגל, קיסרית האימפריה הרומית הקדושה

לאונור מפורטוגל, קיסרית האימפריה הרומית הקדושה (בפורטוגזית: Leonor de Portugal, Imperatriz Romano-Germânica; 18 בספטמבר 1434 - 3 בספטמבר 1467), הייתה בתו של דוארטה, מלך פורטוגל, ואשתו של פרידריך השלישי, קיסר האימפריה הרומית הקדושה.

==ביוגרפיה==
לאונור נולדה בטוריז' וד'ראש ב-18 בספטמבר 1434, לדוארטה, מלך פורטוגל וללאונור מאראגון, מלכת פורטוגל, בתם של פרננדו הראשון, מלך אראגון ולאונור אורקה מקסטיליה, רוזנת אלבורקרקה. בשנת 1438 מת אביה, ואחיה אפונסו החמישי, מלך פורטוגל ירש את כס המלכות.

ב-16 במרץ 1452 התחתנה לאונור ברומא עם פרידריך השלישי, קיסר האימפריה הרומית הקדושה, בנישואין שהוסדרו על ידי דודתה איזבלה מפורטוגל, דוכסית בורגונדי. הועלתה גם הצעה לחתנה עם לואי, דופן צרפת, אולם היא העדיפה את התואר קיסרית על פני התואר מלכה. לאונור ופרידריך היו שונים ומעולם לא היו מאושרים. היא הייתה אשה שאפתנית ומכוונת, שלעיתים קרובות השתתפה בתככים. פרידריך, לעומת זאת, היה אדם מפוכח וחסר השראה. תחומי העניין שלה בריקודים, הימורים וציד לא היו אהודים על פרידריך, והקשר שלהם הושפע מההבדלים ביניהם. פרידריך שלח את הפמליה הפורטוגזית העצומה של לאונור הביתה אחרי החתונה בגלל עלות החזקתם הגבוהה. בנוסף, הוא האשים אותה על שגרמה למותם של כמה מילדיהם בכך שהניחה להם לאכול מזון פורטוגזי.

ב-3 בספטמבר 1467 מתה לאונור בווינר נוישטאדט, והיא נקברה במנזר הציסטרציאני בעיר.

==משפחתה==
ב-16 במרץ 1452 התחתנה לאונור עם פרידריך השלישי, קיסר האימפריה הרומית הקדושה, ממנו נולדו לה 5 ילדים:
* כריסטוף (1455–1456).
* מקסימיליאן (1459–1519).
* הלן (1460–1462).
* קוניגונדה (1465–1520).
* יוהנס (1466–1467).

==אילן יוחסין==

==קישורים חיצוניים==

* 

קטגוריה:בית אביש

קטגוריה:נשות קיסרי האימפריה הרומית הקדושה
קטגוריה:נשות אצולה פורטוגזיות
קטגוריה:נשות אצולה במאה ה-16
קטגוריה:ילידי 1434
קטגוריה:נפטרים ב-1467
יחסי גואטמלה–הודו

נשיא גואטמלה [[ג'ימי מוראלס נפגש עם סגן נשיא הודו וניקאיאח נאידו בעת ביקור האחרון בגואטמלה, 2018]]
יחסי גואטמלה–הודו הם היחסים הדיפלומטיים שבין רפובליקת גואטמלה לבין הרפובליקה של הודו. שתי המדינות הן חברות מלאות בארגון המדינות הבלתי-מזדהות.

== היסטוריה ==
היחסים הדיפלומטיים בין גואטמלה להודו כוננו רשמית בשנת 1972. ביוני 2007, שר המדינה לענייני חוץ, שרי אנאנד שארמה, ביקר בגואטמלה, ביקור זה הביקור הראשון של שר הודי בגואטמלה. לאחר הביקור, שתי הממשלות החליטו לפתוח את שגרירויותיהן אחת אצל השנייה. הודו פתחה את שגרירותה בגואטמלה סיטי ב-29 באפריל 2011 וגואטמלה פתחה את שגרירותה בניו דלהי ב-9 באפריל 2013. שתי המדינות הן מגדולות יצרניות התבלינים בעולם, ומשום כך קיימת תחרות אינטנסיבית בין המדינות, שמכונה בידי מומחים רבים כ"מלחמת התבלינים".

=== הסכמים דיפלומטיים ===
* הסכם בדבר הסחר ושיתוף הפעולה הכלכלי - 1981
* הסכם בדבר ביטול דרישות ויזה למחזיקי דרכונים דיפלומטיים רשמיים - מאי 2015

== יחסים כלכליים ==
* בשנת 2016, שווי הסחורה שיוצאה מגואטמלה להודו הגיעה לסך 23.1 מיליון דולר אמריקאי והיא כללה חולצות לנשים, אגוזי מוסקט, זרעים, קפה, עץ קשה, שמן דקלים, נייר ממוחזר, גרוטאות ברזל אלומיניום ופסולת, מעגלים משולבים, שוקולד ועוד. באותה השנה, שווי הסחורה שיוצאה מהודו לגואטמלה הגיעה לסך 281 מיליון דולר אמריקאי והיא כללה אופנועים, מכוניות, משאיות, תרופות, בגדי כותנה, אגוזים, גלגלי גומי, מוצרי פלסטיק, פלפל, תבלינים ועוד.
*בשנת 2015, שווי הסחורה שיוצאה מגואטמלה להודו הגיעה לסך 12.7 מיליון דולר אמריקאי והיא כללה אפר, נייר ממוחזר, מקליטי וידאו, זרעים, מקררים, אגוזי מוסקט, בגדים משומשים, חולצות ועוד. באותה השנה, שווי הסחורה שיוצאה מהודו לגואטמלה הגיעה לסך 291 מיליון דולר אמריקאי והיא כללה אופנועים, מכוניות, בגדי כותנה, תרופות, וזלין ועוד.

== ייצוג ==
* הודו מיוצגת בגואטמלה על ידי שגרירות שהיא מחזיקה בגואטמלה סיטי. בירת המדינה.
* גואטמלה מיוצגת בהודו על ידי קונסוליה כללית במומבאי וכן על ידי שגרירות שהיא מחזיקה בניו דלהי, בירת המדינה.

==קישורים חיצוניים==

== הערות שוליים ==
מפגש השייח'

מפגש השייח היא רשת מאפיות וקונדיטוריה בירושלים. הרשת נוסדה בשנת 1990 על ידי שי נאור.

המאפייה מוכרת מגוון מאפים הנאפים באמצעות טאבון אבן מיוחד ובהם פיתות, בייגלה, פיצות, טוסטים וסמבוסק.

==היסטוריה==
מקור השם "מפגש השייח'" הוא בכיכר ב בירושלים שהיה מקום מפגש בקרב בני הנוער בשנות ה-80 בימי שישי בשם "אצל השייח'" שהיה בבעלות ערבית.

לאחר פרוץ האינתיפאדה הראשונה ובמיוחד בזמן ההאינתיפאדה השנייה שחלקה הגדול לווה באירועים ביטחוניים בעיר ובמיוחד בעיר העתיקה בירושלים, לא ניתן היה להגיע למקום זה.

בשנת 1990 פתח שי נאור את המאפייה באזור התעשייה תלפיות, שהכיל גם מועדוני בילוי ירושלמיים והמפורסם שבהם – האומן 17, מה שמשך את בני הנוער להיפגש במקום ולאכול.

המאפייה המקורית הוקמה ברחוב צרת בתלפיות וב-2003 הועתק הסניף לרחוב האומן, והתרחב להיות קונדיטוריה עם מאפים מתוקים. לאחר מכן מכר נאור זיכיונות והתרחב בירושלים וסביבתה (מבשרת ציון, מעלה אדומים ועוד), וב-2008 אף נפתח סניף ראשון מחוץ לסביבת ירושלים בטיילת שבאילת, לשם עבר נאור עם משפחתו על מנת לעסוק בנדל"ן, אך סניף זה נסגר לאחר כ-10 שנות פעילות.

נכון ל-2023, למאפייה סך הכל 9 סניפים.

==קישורים חיצוניים==
* 
* 
* 
* 
* 
* 
* 

מפגש השייח'
קטגוריה:ירושלים: חברות
אל-חוכם א-שרעי א-תכליפי

אַלחֻכֻּם א-שַרְעִי א-תַכְּלִיפִי (תרגום לעברית: פסיקות ההלכה המחייבות) הם בתורת המשפט האסלאמי: נאום אללה, שהמעשים של המחויבים קשורים בהם, כציווי או בחירה.

== הסבר ההגדרה ==
;נאום אללה: הפסוקים או המסורות

;המעשים של המחויבים קשורים במילת אללה: הכוונה שזה אשר מוסר את הצווים לכל מה שקשור במעשים של המחויבים.

;המחויבים: צורת הרבים של מחויב, והוא המוסלמי בעל הבגרות השכלית.

;ציווי: הכוונה לציווי על מימוש או ציווי על איסור.

;בחירה: הכוונה כי המוסלמי בוחר אם יעשה את המעשה או שימנע מעשייתו, והוא חופשי בבחירתו.

== חלקי הפסיקה האסלאמית הכוללת מחויבות/איסור ==
אנו מסיקים שסוגי החקיקה האסלאמית הם חמישה והם:

# חובת הביצוע (אל-וואג'יב) – דינו שעושהו יתוגמל מאללה ויוענש זה שלא עושה אותו (למשל חמש תפילות החובה, צום הרמדאן).
#האסור (אל-חראם) – האסור באופן מוחלט, ודינו שעוזבו מתוגמל מאללה, ועושה מוענש על ידי אללה (שתיית אלכוהול, זנות, אי-כיבוד הורים)
# המועדף (מוסתחבּ או מנדובּ) – מה שהתבקשו המוסלמים לעשות, ועוזבו אינו מוענש, אך עושהו כן מתוגמל מאללה (למשל ההתקלחות לפני תפילת הצהריים ביום שישי, או תפילת "א-דוחא")
# הלא רצוי (המכּרוה) – מה שאללה אינו אוהב אותו. דינו של מי שעוזבו מתוגמל מאללה, ומי שעושהו אינו מוענש (כמו תספורת חלק משיער הראש והשארת חלק אחר)
# המותר (אל-מֻבּאח) – דבר שזכות הבחירה ניתנת בו לאדם. דברים שאין העושה מתוגמל או מוענש, ואין העוזב את המעשה מתוגמל או מוענש. כמו משחקי כדורגל או שתיית מיץ תפוזים. אם המוסלמי יעשה את המעשה המותר בכוונה לקבל גמול מאללה, אללה יתגמל אותו על כך. 

הפרוגרמה הבאה מסכמת את דיני המוסלמי הבוגר:
{| class="wikitable"
|
|חובת הביצוע 

(אל-וואג'יב)
|המועדף (מוסתחבּ)
|המותר (אל-מֻבּאח)
|הלא רצוי (המכּרוה)
|האסור (אל-חראם)
|-
|יתוגמל עושהו
|כן
|כן
|לא 
|לא
|לא
|-
|יוענש עושהו
|לא
|לא
|לא
|לא
|כן
|-
|יתוגמל עוזבהו
|לא
|לא
|לא
|כן
|כן
|-
|יוענש עוזבהו
|כן
|לא
|לא
|לא
|לא
|-
|     דוגמה
|תפילת החובה
|תפילת א-דוחא
|משחק בכדור
|חצי תספורת, גירושין
|זלזול בהורים
|}

== הערות שוליים ==

קטגוריה:אסלאם
קטגוריה:אסלאם סוני
תימום

קום, איראן]]
תַיַמוּם (בערבית: تيمم) הוא מונח בשריעה (דין "ההלכה האסלאמית") המציין היטהרות באמצעות עפר או חול – בניגוד לוודוא שהיא טהרה במים. תימום נעשה על ידי העברת העפר הנקי על הפנים ועל הידיים מתוך כוונה להיטהר.

התימום נסמך על הנאמר בקוראן (): "חפשו עפר נקי, ומשכו בו את הפנים בכפיכם, ושפשפו את ידיכם בעפר עד מרפקיכם".

== התנאים המתאימים לביצוע תימום ==
לפי חוקי הטהרה באסלאם, הטהרה המועדפת היא במים. עם זאת, קיימים תנאים שבהם לפי האמונה הנהוגה בקרב האסלאם מתירה במקום זאת לבצע תימום:
# אובדן מים או אי-הימצאם של מים.
# נחיצותם של המים הקיימים לשתייה.
# חוסר-יכולת להשתמש במים (למשל, בשל מחלה).
# מרחק גדול מדי ממים (יותר מ-2.5 קילומטר).
# טמפרטורת מים נמוכה המונעת רחצה, והעדר אמצעי לחמם אותם.

=== דרישות מקדימות ===
על המבצע תימום לדאוג לפי האמונה הנהוגה בקרב האסלאם לתנאים הבאים:
# עליו לוודא את זמן תחילת התפילה.
# לנסות בכנות למצוא מים.
# לדאוג שהעפר המיועד לתימום יהיה נקי.
# להסיר תחילה את הטומאה.
# להתאמץ לזהות את כיוון הקיבלה לפני התימום.

=== מעשה התימום ===
ביצוע תימום דורש לפי האמונה הנהוגה בקרב האסלאם את הפעולות הבאות, לפי הסדר:
# כוונה.
# הכאת כפות הידיים על העפר הנקי והעברתן על הפנים.
# הכאת כפות הידיים שנית על העפר הנקי והעברתן על הידיים עד המרפקים.

==== פעולות הרשות של התימום ====
פעולות נוספות, שהנן אפשריות אך אינן הכרחיות לביצוע התימום:
# פעולות הנכללות בתהליך הוודוא, כגון אמירת "בִּסְמִלָה" (בסמאללה; בִּסם אללּה), התחלה בצד ימין, וסיום באמירת השהאדה (ה"עדות").
# פריסת האצבעות בזמן הכאת העפר בכפות הידיים.
# המעטה והפחתה של העפר שנצבר על הידיים, ואפשר גם לנשוף עליהן.

== ביטול התימום==
פעולת הטהרה באמצעות עפר עלולה להתבטל לפי האמונה הנהוגה בקרב האסלאם בנסיבות הבאות:
# כל מה שמבטל את הוודוא מבטל את התימום.
# הגעת המים והימצאותם לאחר שהם לא היו בנמצא.
# היכולת להשתמש במים, כמו מי שהיה חולה והבריא.
# עזיבת האסלאם.

== ראו גם ==

* טומאה וטהרה (אסלאם)
* חראם
* ג'ונוב
* נג'יס
* אל-פאחשה
* וודוא

==קישורים חיצוניים==

== הערות שוליים ==

קטגוריה:אסלאם סוני
קטגוריה:מצוות ומנהגים באסלאם
וילהלם השלישי, רוזן תורינגיה

וילהלם השלישי, רוזן תורינגיה (בגרמנית: Wilhelm III. der Tapfere von Sachsen; 30 באפריל 1425 - 17 בספטמבר 1482), היה מרקיז מייסן בין השנים 1445–1464, ורוזן תורינגיה בין השנים 1445–1482.

==ביוגרפיה==
וילהלם נולד בדרזדן ב-30 באפריל 1425, לפרידריך הראשון, הנסיך הבוחר מסקסוניה וקתרינה מבראונשווייג-לינבורג בתם של היינריך המתון, דוכס בראונשווייג-לינבורג וסופיה מפומרניה-וולגשט.

בשנת 1428 מת אביו פרידריך הראשון, הנסיך הבוחר מסקסוניה, ואחיו פרידריך השני, הנסיך הבוחר מסקסוניה עלה לשלטון במקומו, יחד עם וילהלם ואחיו זיגיסמונד מסקסוניה והיינריך מסקסוניה. לאחר מותו של היינריך בשנת 1435 ומינויו של זיגיסמונד בשנת 1440 לבישוף וירצבורג, חילקו ביניהם פרידריך ווילהלם את הנחלות בשנת 1445, פרידריך קיבל את נסיכות הבוחר מסקסוניה, ואילו וילהלם קיבל את רוזנות תורינגיה. ב-2 ביוני 1446 התחתן וילהלם עם אנה מאוסטריה, רוזנת תורינגיה, בתם של אלברכט השני, קיסר האימפריה הרומית הקדושה ואליזבת מלוקסמבורג, ממנה נולדו לו שתי בנות. סכסוכים על החלוקה הובילו בשנת 1446 למלחמת האחים הסקסונית, שהסתיימה בשנת 1451 בשלום נוימבורג. בשנת 1459 חתמו פרידריך ווילהלם על אמנת אגר יחד עם גאורגה פודבראדי, מלך בוהמיה, ובה סוכמו הגבולות בין בוהמיה לסקסוניה בשיא הרי ההארץ ובאמצע נהר האלבה, ואלו הגבולות עד ימינו בין צ'כיה לגרמניה.

ב-7 בספטמבר 1464 מת וילהלם בויימאר, ומכיוון שהיו לו רק בנות, ירשו את נחלותיו אחייניו ארנסט, הנסיך הבוחר מסקסוניה ואלברכט השלישי, דוכס סקסוניה. בשנת 1485 פוצלה הנחלה בין האחים; ארנסט קיבל את החלק המערבי (תורינגיה), ואילו אלברכט קיבל את החלק המזרחי (סקסוניה).

==משפחתו==
ב-2 ביוני 1446 התחתן וילהלם עם אנה מאוסטריה, רוזנת תורינגיה, בתם של אלברכט השני, קיסר האימפריה הרומית הקדושה ואליזבת מלוקסמבורג, ממנה נולדו לו שתי בנות:
* מרגרטה מתורינגיה (1449–1501), התחתנה עם יוהאן השני, הנסיך הבוחר מברנדנבורג
* קתרינה מתורינגיה (1451–1534), התחתנה עם היינריך הצעיר, דוכס מינסטרברג

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| וילהלם השלישי, רוזן תורינגיה בית וטין נולד:30 באפריל 1425 מת:17 בספטמבר 1482
|-
| rowspan="2" align="center"| פרידריך החמישי
| rowspan="1" align="center"| מרקיזות מייסן <small>כוילהלם השלישי</small> 1445–1464
| rowspan="2" align="center"| אלברכט
|-
| rowspan="1" align="center"| רוזנות תורינגיה <small>כוילהלם השני</small> 1445–1482
|}

קטגוריה:האימפריה הרומית הקדושה
קטגוריה:בית וטין
קטגוריה:ילידי 1425
קטגוריה:נפטרים ב-1482
אלפונסו, נסיך אסטוריאס

אלפונסו, נסיך אסטוריאס (בספרדית: Alfonso de Castilla; 17 בנובמבר 1453 - 5 ביולי 1468), היה אחיה של איזבלה הראשונה, מלכת קסטיליה, והטוען לכתר ממלכת קסטיליה.

==ביוגרפיה==
אלפונסו נולד ב-17 בנובמבר 1453 בטורד'סילאס, לחואן השני, מלך קסטיליה ולאיזבלה מפורטוגל, מלכת קסטיליה, בתם של ז'ואאו, מושל פורטוגל ואיזבל מבארסלוש. לאחר מות אביו חואן השני, מלך קסטיליה בשנת 1454, ירש אחיו הגדול אנריקה הרביעי, מלך קסטיליה את המלוכה הקסטיליאנית וגירש את אלפונסו, אמו ואחותו איזבלה מהממלכה. בשל השמועות שהתפרסמו על כך שחואנה, נסיכת קסטיליה אינה בתו של אנריקה הרביעי, אלא של מאהבה של אשתו - בלטראן דה לה קואבה, מרדו האצילים הקסטיליאניים באנריקה הרביעי, ובשנת 1464 המליכו את אלפונסו כאלפונסו השנים עשר, מלך קסטיליה. אלפונסו החל בחלוקת תארים ונחלות לתומכיו, ובעקבות כך פרצה מלחמת אזרחים בקסטיליה.

ב-5 ביולי 1468 מת אלפונסו במפתיע בקרדניוסה, ולמרות השמועות על כך שהורעל בידי אויביו, נראה כי מת כתוצאה ממחלה. לאחר מותו השלימה אחותו איזבלה עם אחיהם אנריקה הרביעי, ובתמורה הוא הכיר בה כיורשת העצר שלו. בשנת 1474 מת אנריקה, ובעקבות כך עלתה איזבלה לשלטון והחלה באיחוד ספרד.

==אילן יוחסין==

==קישורים חיצוניים==

* 

קטגוריה:אצולה ספרדית
קטגוריה:ילידי 1453
קטגוריה:נפטרים ב-1468
ולדימיר גורילי

ולדימיר איוואנוביץ' גורילי (באוקראינית: Володимир Іванович Горілий) (נולד ב 11 באוקטובר 1965 בעיירה צ'רניהיבקה שבמחוז זפוריז'יה) הוא כדורגלן עבר אוקראיני ששיחק בעמדת המגן בדינמו קייב, דניפרו דנפרופטרובסק ובנבחרת אוקראינה. לאחר פרישתו ממשחק פעיל עבר לאימון קבוצות כדורגל.

==קריירה==
גורילי למד בפנימיה לספורטאים. באחד המשחקים ראה אותו צייד הכישרונות של קבוצת טבריה סימפרופול והזמין אותו למבחנים בקבוצה. בשנת 1982, בהיותו בן 17, עלה גורילי לסגל הקבוצה הבוגרת של המועדון טבריה סימפרופול (ששיחקה אז בליגה הסובייטית הראשונה). לאחר עונה אחת - עבר לקבוצת הצמרת הסובייטית דינמו קייב. גורילי שיחק בשורות דינמו במשך 6 שנים, במהלכן זכה עם הקבוצה ב-2 אליפויות ובשני גביעי ברית המועצות. בשנת 1990, בעקבות הסכסוך שפרץ בינו לבין המאמן החדש של דינמו, עבר גורילי לקבוצת זניט לנינגרד. הוא לא הצליח לבסס את מקומו בהרכב הפותח של זניט ולאחר חצי עונה שב לאוקראינה. הוא הצטרף אל שורות קבוצת דניפרו דניפרופטרובסק ושיחק בה עד לסיום קריירת השחקן שלו ב-1996 - למעט עונת 1992/1993. באותה העונה הוא חתם על חוזה בקבוצת הפועל חיפה. גורילי בא לחיפה בעקבות חברו למשחק בדניפרו ואדים טישנקו. לאחר עונה אחת במדי הפועל החליט גורילי לחזור לאוקראינה ואילו טישנקו נשאר לשחק עונה נוספת.

===נבחרות===
בתקופת ברית המועצות שיחק גורילי בנבחרת הנוער של ברית המועצות ובנבחרת הצעירה שלה. בנבחרת אוקראינה העצמאית שיחק גורילי 3 משחקים. כולם בשנת 1995 במסגרת מוקדמות יורו 1996

===קריירת אימון===
בשנת 2002 הצטרף גורילי לצוות המאמנים של קבוצת דניפרו דנפרופטרובסק והיה לעוזר המאמן של הקבוצה, בהמשך אימן את קבוצת המילואים של המועדון. בשנים 2013-2014 אימן את נבחרת אוקראינה עד גיל 20. בשנת 2017 מונה למאמנה של קבוצת ניבה ויניצה מהליגה האוקראינית השנייה. הוא תפקד תקופה קצרה כמאמן הקבוצה ופוטר על ידי ההנהלה.

==תארים==
* אליפות ברית המועצות : 1985, 1986
* הגביע הסובייטי: 1985, 1987

==קישורים חיצוניים==

קטגוריה:מגני כדורגל סובייטים
קטגוריה:כדורגלנים סובייטים
קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני טאבריה סימפרופול
קטגוריה:כדורגלני הפועל חיפה
קטגוריה:כדורגלני זניט סנקט פטרבורג
קטגוריה:כדורגלני נבחרת אוקראינה
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1965
פולקסווגן פאסאט

פולקסווגן פאסאט (גרמנית: Volkswagen Passat) היא מכונית משפחתית גדולה (באירופה 'קטגוריה D') שהוצגה על ידי פולקסווגן מאז 1973. עד לדור הקודם, השמיני (2014-2022), היא יוצרה בעיקר בגרסאות סדאן (4 דלתות) וסטיישן. 

הדור התשיעי של פאסאט, שהושק באירופה בשנת 2023, מיוצר אך ורק בגרסת סטיישן. עם זאת, המכונית מיוצרת מסוף שנת 2023 גם בסין, שם היא מיוצרת בתצורת סדאן וחולקת את אותו מרכב עם סקודה סופרב.

פאסאט היא מכונית משפחתית גדולה, מה שנקרא בעבר הרחוק בישראל "מכונית מנהלים", ומבחינת הגודל היא ממוקמת בין גולף הקומפקטית לבין ארטאון (Arteon). סקודה סופרב ואאודי A4 חלקו לאורך השנים עם פאסאט את אותן פלטפורמות ואת רוב המנועים. 

פולקסווגן פאסאט משווקת ברחבי העולם מאז שנת 1973 ובמהלך חייה היא יוצרה בגרסאות מרכב שונות (סדאן, סטיישן ונוצ'בק) ונקראה בשווקים שונים בשמות דגם שונים כמו דאשר (Dasher), סנטנה, קוונטום, מגוטן, קורסאר וקראט.

בשנת 2008 השיקה פולקסווגן גרסת 'קופה ארבע דלתות' מעוצבת ומיוחדת של פאסאט והיא נקראה פאסאט CC. דגם זה הוחלף בשנת 2017 על-ידי ארטאון בשנת 2017.

בדור השביעי של פאסאט, שהושק בשנת 2011, ניסתה פולקסווגן לבנות קוי דגמים נפרדים לאירופה, סין וארצות הברית. הגרסה שנקראת 'פולקסווגן סדאן בינונית חדשה', או NMS, יוצרה במפעלים של פולקסווגן בארצות הברית ובסין והיא ארוכה ופחות מתוחכמת מן הגרסה האירופאית. עבור אירופה פותח הדור השמיני שהושק בשנת 2014 ומבוסס על פלטפורמת MQB המודולרית.

בשנת 2019 פוצלה תוכנית NMS לשניים: פאסאט הצפון אמריקנית יוצרה כסדרה על הפלטפורמה הישנה יותר ואילו פאסאט הסינית עברה לפלטפורמת MQB המודרנית יותר. כך נוצר מצב שבו פולקסווגן שיווקה במקביל שלושה דגמים שונים שכולם נשאו את אותו שם. הייצור של פאסאט בארצות הברית הופסק בסוף שנת הדגם 2022 לנוכח צניחה בביקוש למכוניות סדאן.

מבט מאחור
דגם הסטיישן
תא הנוסעים

==קישורים חיצוניים==

* 
* [https://www.auto-deal.co.il/ אתר אוטודיל] נציגת הטרייד אין הרשמית והבלעדית של [https://www.auto-deal.co.il/פולקסווגן/ פולקסווגן] מבית קבוצת צ'מפיון מוטורוס

פאסאט
קוגלבליץ (אסטרופיזיקה)

קוגלבליץ (בגרמנית: Kugelblitz) <ref></ref>בפיזיקה תאורטית הוא ריכוז של אור או קרינה כה עז, שהאנרגיה שלו יוצרת אופק אירועים ונלכדת בתוך עצמה. על פי תורת היחסות הכללית ועקרון שקילות מסה ואנרגיה, אם מספיק קרינה מכוונת לאזור מסוים, ריכוז האנרגיה מעקם את מרחב הזמן מספיק, כך שאותו ריכוז הופך לחור שחור, למרות שבמקרה זה מסת האנרגיה של החור השחור תהיה בצורת אנרגיית קרינה ולא מסה. במונחים פשוטים, קוגלבליץ הוא חור שחור הנוצר מריכוז של קרינה ולא מריכוז של חומר. על פי תורת היחסות הכללית של איינשטיין, לאחר שנוצר אופק אירועים, סוג האנרגיה שיצרה אותו כבר איננה משנה. טמפרטורת קוגלבליץ תהיה כה גבוהה, עד שתעבור את טמפרטורת פלאנק, הטמפרטורה של היקום זמן פלאנק לאחר המפץ הגדול.

ההתייחסות הידועה ביותר לרעיון הקוגלבליץ באנגלית היא המאמר "Geons" מאת ג'ון ארצ'יבלד וילר משנת 1955. במאמר בחן וילר את הרעיון של יצירת חלקיקים, או דגם צעצוע של חלקיקים, מעקמומיות של מרחב הזמן. בנוסף, מאמר זה הציג את הרעיון שניתן לנצל את קווי המטען החשמלי הלכודים בתוך לוע חור תולעת כדי לחקור את המאפיינים של זוגות חלקיקים טעונים.

תופעת הקוגלבליץ נשקלה בתור דרך ליצור מנועי חלליות מבוססי חור שחור .

== קוגלבליץ במדע בדיוני ==
* ביקום של סדרת המדע הבדיוני מסע בין כוכבים, משתמשים בתופעת הקוגלבליץ הנוצרת מסינגולריות קוונטית מלאכותית, בתור מקור הנעה בספינות מסוג D'deridex class של אימפריית הכוכבים הרומולאנית.
* קוגלבליץ הוא חלק אינטגרלי בעלילה של הרומן מפגש היצי  מאת פרדריק פול.

== ראו גם==
* חור שחור זעיר

== הערות שוליים ==

קטגוריה:חורים שחורים
קטגוריה:תורת היחסות הכללית
קטגוריה:אור
כמוס פלאח

הרב כמוס פלאח (1866, ה'תרכ"ו–19 ביולי 1941, כ"ד בתמוז ה'תש"א) היה דרשן, מקובל, דיין, מורה צדק, אב בית הדין ורבה הראשי של בנגאזי שבלוב.

==ביוגרפיה==
הרכב בית הדין בבנגאזי, 1930 לערך. במרכז יושב הרב פלאח ובצד שמאל הרב מרדכי הכהן
נולד בטריפולי שבלוב לרבקה פלאח.

נישא לאללהם בת תיתה, ובצעירותו שימש כמלמד בישיבה של חברת יגדיל תורה בטריפולי, תחת הרב ציון ביתאן, בסביבות שנת 1897 (ה'תרנ"ז). בהמשך עבר לבנגאזי לכהן כדיין וכמורה צדק, ולאחר מספר שנים מונה לשמש כאב בית הדין המקומי וכרב העיר הראשי.

לאחר עיגונה בחוק של בנגאזי כבירת מחוז קירנאיקה עם הכיבוש האיטלקי בשנת 1911, מונה הרב פלאח לשמש גם כרב המחוז, שכלל סביבו מספר יישובים גדולים.

לאחר הכיבוש האיטלקי, נעשה ניסיון מצד ראשי הקהילה בבנגאזי להביא לקהילתם רב איטלקי מודרני יותר, שלא יהיה כפוף לרב של טריפולי, ובעצם להפריד את מוסד הרב הראשי ממוסד אב בית הדין. בחודש ספטמבר 1919 הגיע לכהן כרבה הראשי של בנגאזי הרב פרופסור גוסטבו קאלו מאיטליה, במקביל לרב פלאח, אולם לאחר שנה בתפקידו שב לאיטליה בשל תנאי השכר ויחסיו הבעייתיים עם ערביי העיר, והרב פלאח שב לכהן בשני התפקידים כאחד.

כשייסד בשנת 1913 הרב אהרון מנדיל הכהן אגודת רבנים עולמית שמטרתה כינון בית דין גדול בירושלים, נמנה הרב פלאח עם החתומים על מסמכיה.

הרב פלאח תמך בהחייאת ובהפצת השפה העברית ורעיונות הציונות בלוב באמצעות ארגונים שונים, בהם האגודה הציונית "הרצל" והארגון להפצת השפה העברית בטריפולי. כן נודע כדרשן, ותושבי בנגאזי המוסלמים לעיתים היו מתדיינים בפניו.

לאחר שבתי הדין היהודיים בלוב עברו להיות תחת חסות השלטון האיטלקי בשנת 1929, כיהן הרב פלאח כאב בית הדין, ותחתיו כיהנו הדיינים הרב מרדכי הכהן, הרב פנחס נחום והרב רחמים מהדר.

כשביקר בניטו מוסוליני בשנת 1937 בבנגאזי, הוא לווה ברחבי העיר בידי הרב פלאח וראשי הקהילה היהודית. כשביקר בבנגאזי ויטוריו אמנואלה השלישי, מלך איטליה בשנת 1938, נערכה לו קבלת פנים בקהילה היהודית, ובראשם הרב פלאח וראשי הקהילה. ויטוריו התרשם מדמותו של הרב פלאח והזמינו יחד עם ראשי הקהילה למשכנו שבאיטליה, שם העניק לו מדליית כבוד מזהב ואת התואר "איל כוואליירי רבינו מג'ורי".

הלך לעולמו ב-19 ביולי 1941. על קברו הוקמה מצבה רק כשנתיים לאחר פטירתו, בשל הגליית היהודים למחנות הריכוז בתקופת הכיבוש הגרמני.

לאחר פטירתו מונה הרב יוסף ג'יעאן לכהן כרבה של בנגאזי.

על שמו הוקם ביפו בית כנסת של יוצאי בנגאזי בישראל.

==קישורים חיצוניים==
* דוד ג'יאן, [https://livluv.org.il/wp-content/uploads/2016/09/livluv13.pdf רבי כמוס פלאח זצ"ל], בתוך כתב העת לבלוב, עמ' 8–9
* [https://youtu.be/6w9jjJfv8EU הילולת הרב כמוס פלאח], סרטון באתר יוטיוב

קטגוריה:רבנים לובים
קטגוריה:דיינים
קטגוריה:מקובלים
קטגוריה:אבות בתי דין
קטגוריה:בנגאזי: רבנים
קטגוריה:ילידי 1866

קטגוריה:נפטרים ב-1941
ניקולאוס זימרוק

ניקולאוס זימרוק (בגרמנית: Nikolaus Simrock, 23 באוגוסט 1751 - 12 ביוני 1832) היה נגן קרן גרמני בחצר הנסיך הבוחר של קלן בבון ומו"ל מוזיקה. הוא היה ידידו של לודוויג ואן בטהובן ומייסד בית ההוצאה למוזיקה נ. זימרוק. זימרוק, "שנהנה מהערכה גבוהה הן כאדם והן כמוזיקאי" שמר על קשר עם בטהובן במהלך שנות ה-90' של המאה ה-18 ונחשב ל"עד מהימן" לשנותיו של בטהובן בבון.

== חייו ==
זימרוק נולד במיינץ וניגן בקרן בקאפלה של צבא צרפת עוד לפני שמלאו לו 16. הוא פנה אל הנסיך הבוחר של קלן, מקסימיליאן פרדריק, בבקשת משרה בתזמורת החצר של בון. הוא החל לעבוד שם באפריל 1775 כ"חצוצרן" במשכורת שנתית של 300 פלורין. בטהובן הצעיר ניגן לאחר זמן באותה תזמורת. 

זימרוק היה אחד הפילוסופים המפורסמים ביותר של תקופת הנאורות במעון הנסיף הבוחר. כמו עמיתיו פרנץ אנטון ריז וכריסטיאן גוטלוב נפה, נמנה גם הוא על ה" Minervalkirche Stagira", עמותה של מסדר האילומנטי. לאחר התפרקותו היה חבר מייסד של ה"Lesegesellschaft" (אגודת קריאה) בבון. הוא היה חבר בלשכת הבונים החופשיים "Les Frères courageux", שנוסדה בבון בשנת 1805. 

בשנת 1793 ייסד ניקולאוס זימרוק את בית ההוצאה למוזיקה נ. זימרוק בבון. שניים מפרסומיו המוקדמים הם יצירות של בטהובן, הווריאציות "Das rote Käppchen" של (WoO 66) ב-1793 ווריאציות על נושא מאת ולדשטיין (WoO 67) ב-1794. אחת הסיבות להצלחת החברה הזאת - נוסף לכישרון העסקי של זימרוק - הייתה הנטייה הפרו-צרפתית שלו, שהשתלמה לאחר תקופת הנסיך הבוחר ב-1794 במהלך הכיבוש המוקדם של בון ועמק הריין על ידי צבאות המהפכה הצרפתית.

בראשית המאה ה-19 היה זימרוק אחד המול"ים החשובים ביותר באירופה להוצאת מוזיקה. בהנהגתו, הוציאה נ. זימרוק מהדורות ראשונות של מוזיקה מאת יוזף היידן, שאותו פגש פנים אל פנים, ולודוויג ואן בטהובן (13 מהדורות ראשונות).

בין המלחינים החשובים שיצירותיהם יצאו לאור לאחר מות זימרוק היו רוברט שומאן, כולל הסימפוניה השלישית שלו, פליקס מנדלסון, כולל האורטוריות שלו, אליהו ו"פאולוס". פריץ זימרוק, נכדו, העביר את המשרד הראשי של בית ההוצאה מבון לברלין בשנת 1870. הוא נודע ביותר בהוצאת יצירותיו של יוהנס ברהמס.

== חיים אישיים ==
זימרוק היה נשוי לפרנציסקה אוטיליה בלאשק ממיינץ והיו להם 13 ילדים. בני המשפחה השפיעו על קרוב ל-200 שנה של היסטוריה תרבותית בחבל הריין. אחד מבניו, פטר יוזף זימרוק, ניהל את עסקי ההוצאה לאור, בן אחר ניהל שנים רבות את מלון "טרירר הוף" בכיכר השוק, שאלכסנדר דיומא האב התארח בו. הבן הצעיר, קרל, היה מו"ל של ספרות גרמנית מתקופות שונות, עד המאה ה-19.

זימרוק הלך לעולמו בשנת 1832 בבון.
 
== קישורים חיצוניים ==

==הערות שוליים==

קטגוריה:מו"לים גרמנים
קטגוריה:מוציאים לאור של מוזיקה
קטגוריה:גרמנים שנולדו ב-1751
קטגוריה:גרמנים שנפטרו ב-1832
יוחנן ווזנר

יוחנן ווזנר (1933–2017) היה פרופסור באוניברסיטת תל אביב, בית הספר לעבודה סוציאלית ע"ש בוב שאפל, ופעל רבות בתחומי ההוראה, החינוך והטיפול. הוא היה ראש בית הספר לעבודה סוציאלית באוניברסיטת תל אביב (שתי קדנציות). היה ממייסדי עמותת עלם (עזרה לנוער במצוקה), ובהיותו יו"ר העמותה יצק את חזונה ובנה את תשתיתה המנהלית והמקצועית. תחומי מומחיותו כללו עבריינות נוער, פנימיות, עבודה קבוצתית וטיפול התנהגותי. בתחומים אלה ערך מחקרים וכתב מאמרים וספרים.

== ביוגרפיה ==
יוחנן ווזנר נולד ב-1933 בבודפשט, הונגריה. עבר כילד את מלחמת העולם השנייה ואת השואה בגטו בודפשט. לאחר המלחמה ולאחר שסיים את לימודיו בחטיבת ביניים בבודפשט, עבר לגור עם הוריו בסומבטהלי. שם למד בישיבה.

ב-1949 עזב את הונגריה באופן בלתי ליגלי ובסכנת נפשות חצה את הגבול לאוסטריה ומשם נסע לאנגליה ולמד בישיבה במשך שנה. ב-1950 עלה ארצה לבדו. משפחתו – הוריו ואחיו - נשארו בהונגריה שמעבר למסך הברזל. ב-1951 למד בסמינר למדריכים של עליית הנוער, שם הונח הבסיס לזהותו המקצועית, אשר הלכה והתעצמה עם השנים.

בשנים 1952 עד 1968 עבד כמדריך, רכז חינוכי ומנהל במוסדות עליית הנוער ובמוסדות לעבריינים צעירים של משרד העבודה והרווחה. במקביל למד עבודה סוציאלית באוניברסיטה העברית בירושלים.

בשנים 1968–1971 למד באוניברסיטת קליפורניה בברקלי, שם סיים את הדוקטורט בעבודה סוציאלית. ב-1971 חזר לישראל לתפקיד הממונה על מעונות החסות לעבריינים צעירים של רשות חסות הנוער במשרד הרווחה. בתקופה זו ערך פרויקט ניסויי חדשני של טיפול התנהגותי בעבריינים צעירים במעון גילעם. היה בין הראשונים שלימדו ויישמו בארץ את הגישה ההתנהגותית (הגישה הביהביוריסטית).

בשנים 1974–2000 לימד בבי"ס לעבודה סוציאלית באוניברסיטת תל אביב ושימש כראש בית הספר בשתי קדנציות (1983–1986, 1996–2000).

בהיותו בארצות הברית נפגש עם תורמים ויזמים יהודים אמריקאים ותכנן עמם את הקמת עמותת עלם אשר נועדה לתת סיוע לנערים ונערות במצוקה. בשנים 1981–2000 פעל כיו"ר העמותה (בהתנדבות).

לאחר צאתו לגמלאות המשיך להתנדב לעלם והיה חבר הוועדה המקצועית שלה. כמו כן התנדב לעמותות המסייעות לניצולי השואה. במשך חמש שנים היה חבר בוועידת התביעות ואחר-כך חבר בוועדה האקדמית המייעצת של הקרן לרווחה לנפגעי השואה בישראל.

יוחנן ווזנר נפטר ב-2017 בירושלים ונקבר בהר המנוחות. השאיר אחריו את רעייתו יעלה, לה היה נשוי 62 שנים.

== פרסומים ==
יוחנן ווזנר פרסם ספרים ומאמרים מדעיים בתחומי התמחותו. ביניהם:
<div class="mw-content-ltr">
* Wolins,M, & Wozner,Y. (1982). Revitalizing residential settings. San Francisco: Jossey-Bass.
* Wozner,Y. (1990). People care in institution: A conceptual schema and application. New York: Haworth Press.
</div>
* ווזנר, י. (1985). שינוי התנהגות. תל אביב: הוצאת בית הספר לעבודה סוציאלית, אוניברסיטת תל אביב.

==קישורים חיצוניים==

* 

קטגוריה:עובדים סוציאליים ישראלים
קטגוריה:סגל אוניברסיטת תל אביב: עבודה סוציאלית
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2017
רמת פאונסאגנט

רמת פאונסאגנט (באנגלית: Paunsaugunt Plateau) היא רמה חרוצה על ידי עמקי נחלים, המתנשאת לגובה שבין 2,100 ל-2,800 מטרים מעל פני הים בדרום-מערב יוטה בארצות הברית, חלק מרמת קולורדו. הרמה שוכנת במחוזות קיין (Kane County) וגארפילד (Garfield County). רוחבה כ-16 קילומטרים והיא משתרעת דרומה מרמת סווייר (Sevier Plateau) כ-40 קילומטרים בערך, ומסתיימת בצוקים הוורודים, חלק מגרם המדרגות הגדול. פאונסאגנט היא מילה בשפת הפאיוט המתארת את "ביתו של הבונה".

את הרמה מנקז הנהר איסט פורק סווייר (East Fork Sevier River), יובל של הנהר סווייר הזורם צפונה על הרמה ונשפך לערוץ הראשי של הנהר סווייר הזורם בעמק לאורך האגף המערבי של הרמה. בצידה המזרחי חרוצה הרמה בערוצים רבים המתנקזים אל הנהר פאריה באגן הניקוז של הנהר לקולורדו, והיא אזור מוגן כפארק הלאומי ברייס קניון. קטע מקו פרשת המים של האגן הגדול (Great Basin Divide) עובר לאורך הרמה, ומרבית הרמה היא חלק מהיער הלאומי דיקסי (Dixie National Forest). על הרמה יורדים שלגים בכמות שנתית ממוצעת של 5.1 מטרים, וב-200 ימים בממוצע יש מחזור קפיאה והפשרה. כביש נופי 12 של יוטה המוגדר ככביש נופי יוצא דופן (All-American Road) מטפס לפסגת רמת פאונסאגנט.

הרמה נוצרה לפני 20 עד 10 מיליון שנים כתוצאה מהתרוממות רמת קולורדו. ההתרוממות גרמה להיווצרות סדקים בצדי הרמה. סחיפה שהתרחשה אחר כך, בייחוד בצד המזרחי של הפארק הלאומי ברייס קניון, גרמה להיווצרות תצורות סלע מוזרות, עמודונים המכונים הוּדוּס (hoodoos), שהם סימן ההיכר של הפארק.

==דיאגרמת חתכים==
[[גרם המדרגות הגדול כשרמת פאוסאגנט בקצהו הצפוני (הצד השמאלי באיור)]]

==קישורים חיצוניים==

*[http://www.brycecanyoncountry.com/paunsaugunt-plateau Paunsaugunt Plateau]

==ביאורים==

==הערות שוליים==

קטגוריה:יוטה: גאוגרפיה
קטגוריה:רמת קולורדו
חיים שלי (סדרת טלוויזיה)

חיים שלי היא קומדיית מצבים ישראלית. את הסדרה יצר הסטנדאפיסט קובי מימון וכתב אותה יחד עם יובל מורן ורועי מורן. בסדרה מגלם מימון את עצמו.
הסדרה עלתה לשידור בערוץ רשת 13 החל ב-17 במאי 2018. שידורי העונה הראשונה הסתיימו ב-19 ביוני 2018, לאחר 9 פרקים.

השחקנים הראשיים בסדרה הם משפחתו האמיתית של מימון. מועד עליית הסדרה נדחה מספר פעמים, ולבסוף עלתה הסדרה לשידור כשנתיים לאחר שצולמה.

בסדרה מוצגים לצופים את הקונפליקטים בחייו של קובי מימון. ניתן לראות כיצד הוא מנסה למצוא איזון בין האגו והרצון שלו, לבין לשרת את הסביבה ולהיות מפורסם.

== תקציר הסדרה ==
הסדרה מתמקדת בסיפור חייו של קובי מימון, ומעניקה הצצה הומוריסטית בהם.

== דמויות ==
=== דמויות ראשיות ===
*קובי מימון - שחקן וסטנדאפיסט, נשוי לקרן, מיוצג על ידי סוכנו גיל.
*קרן שיניוק מימון (קרן שיניוק) - אשתו של קובי.
*עמוס (עמוס חלפון) - נהג מונית אשר מסיע את קובי ומנהל ההצגה שלו.
*גיל (גיל אולימפיארל) - סוכנו של קובי.

=== דמויות משניות ===
(יחיאל שקלים) - סבו של קובי.

(ליטל בן שלמה) - טובה.

(רוני דמבינסקי) - הילה.

(מוד קלושנדלר) - יפעת.

(ויטלי דרקץ) - אלי.

=== ידוענים שהתארחו בתפקיד עצמם בסדרה ===
*שחר חסון
*אלון חמאווי
*ירון ברלד
*בן בן ברוך
*דודו ארז
*שלום מיכאלשווילי
*שלום אסייג
*יורם לוינשטיין
*לימור גולדשטיין
*נדב נייטס
*אבי נוסבאום
*עודד בן עמי
*שון גיטלמן

== שידור הסדרה ==
הסדרה שודרה בערוץ 13 במסגרת "שידורי רשת", עלתה לשידור ב-17 במאי 2018 ושודרה בימי שלישי.

{| class="wikitable"
|-
! rowspan="2" style="width:10%;" | עונה
! rowspan="2" style="width:10%;" | מספר פרקים
! colspan="2" | פרק בכורה
! colspan="2" | פרק סיום
! rowspan="2" style="width:10%; background:#ffdead;" | ממוצע מדרוג
|-
! תאריך
! style="width:10%; font-size:small; line-height:100%;" span | מדרוג
! תאריך
! style="width:10%; font-size:small; line-height:100%;" span | מדרוג
|-

!1
!9
!17 במאי 2018
!27.8%
!19 ביוני 2018
!-
!-
|}

קטגוריה:סדרות טלוויזיה ישראליות
קטגוריה:קומדיות מצבים ישראליות
קטגוריה:קומדיות משפחתיות ישראליות
קטגוריה:סדרות מוקומנטריה ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
ארטם בסדין

אַרְטֶם יוּרְיוֹבּיִץ' בֶסֶדְיִן (; נולד ב-31 במרץ 1996 בחרקוב) הוא כדורגלן אוקראיני המשחק בעמדת החלוץ בקבוצת אורדבסי שימקנט ובנבחרת אוקראינה.

== קריירה ==
בסדין שיחק בכמה קבוצות נערים בעיר הולדתו חרקוב. בשנת 2012 התקבל לקבוצת הנערים של המועדון מטאליסט חרקוב. בעת משחקיו בקבוצה נצפה על ידי ציידי הכישרונות ממועדון דינמו קייב וקיבל הצעה לעבור לקייב. בקיץ 2013 החל לשחק בקבוצה הצעירה (עד גיל 19) של דינמו קייב. במקביל למשחקו בקבוצת הנוער שותף גם במשחקי קבוצת המילואים של דינמו קייב. בשנת 2015 הושאל לקבוצת מטאליסט חרקוב למשך 10 חודשים. לאחר חזרתו לדינמו - שולב בהרכב של הקבוצה הבוגרת.

==נבחרת==
בסדין שיחק בכל שכבות הגיל של הנבחרות הלאומיות של אוקראינה. בתחילת 2011 שיחק את משחקו הראשון בשורות נבחרת הנערים של אוקראינה. לאחר 5 משחקים במדי נבחרת הנערים עבר לנבחרת הנוער של אוקראינה.

הוא שיחק בנבחרת הנוער במשך שנתיים. שותף ב15 משחקים והבקיע 3 שערים. מנבחרת הנוער המשיך בסדין לנבחרת הצעירה. הוא שיחק 9 משחקים, הבקיע 4 שערים.

בנבחרת הלאומית של אוקראינה משחק בסדין מאז נובמבר 2016. משחקו הראשון במדי הנבחרת היה משחק הידידות מול . את שערו הראשון הבקיע ביוני 2017 בעת משחק מול במסגרת מוקדמות מונדיאל 2018.

==תארים==
* אליפות אוקראינה : 2015/2016, 2020/2021
* הגביע האוקראיני: 2019/2020, 2020/2021

==קישורים חיצוניים==

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני מטאליסט חרקוב
קטגוריה:חרקוב: כדורגלנים
קטגוריה:כדורגלני נבחרת אוקראינה
קטגוריה:כדורגלני אומוניה ניקוסיה
קטגוריה:כדורגלני יורו 2020
קטגוריה:כדורגלנים שהורשעו באימרוץ
קטגוריה:אוקראינים שנולדו ב-1996
גולף באולימפיאדת הנוער בואנוס איירס (2018)

טורנירי הגולף באולימפיאדת הנוער בואנוס איירס (2018) התקיימו במועדון הרלינגהם בין התאריכים ה-9 באוקטובר ל-15 באוקטובר 2018. התחרויות הורכבו מטורניר נערים וטורניר נערות, שבכל אחד מהם השתתפו 32 ספורטאים. בנוסף, התקיים טורניר מעורב שמשתתפיו הורכבו מהספורטאים שהעפילו לטורניר היחידים.

==העפלה==
ההעפלה לטורניר היא אישית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).

הוועד האולימפי הבינלאומי והאיגוד העולמי לגולף סיכמו ש32 ספורטאים יעפילו לכל טורניר. מכסה בודדת, לכל טורניר ניתנה למדינה המארחת, . 26 מכסות נוספות חולקו לכל טורניר בהתאם לדירוג העולמי לשחקני גולף חובבנים כפי שפורסם ב-25 ביולי 2018. אם מתקיים שוויון במקום ה-26 סוכם על המנגנון הבא לקביעת המדינה אשר תעפיל לטורניר. ראשית, המדינה עם ממוצע שילוב הנקודות הגבוה ביותר על ידי הוספת ממוצע הנקודות של המדורג הגבוה ביותר מאותה מדינה כפי שפורסם בדירוג העולמי ב-25 ביולי 2018. אם עדיין מתקיים שוויון, המדינה עם המספר הגדול יותר של שחקנים המופיעים בדירוג. אם עדיין יתקיים שוויון, ההקצאה תקבע על ידי הגרלה. חמש מכסות, לכל טורניר, חולקו כהקצאה עולמית.

הקבוצות המעורבות יורכבו בעדיפות ראשונה מנער ונערה מאותה מדינה שהעפילו לטורניר היחידים. אם לא תהיה בידי המדינה אפשרות להרכיב קבוצה מעורבת, הספורטאי של אותה מדינה יצוות לספורטאי ממדינה אחרת. אם מדינה בחרה שלא להשתמש במכסה שלה, המכסה תוקצה מחדש למדינה המודרגת הבאה בתור בדירוג העולמי לשחקני גולף חובבנים.

{| class="wikitable"
|-
! תחרות העפלה !! תאריך !! מדינה מארחת !! כמות מכסות !! מדינה מעפילה לנערים !! מדינה מעפילה לנערות
|-
|המדינה המארחת ||colspan="2"| ||align="center"| 1 || || 
|-
|דירוג העולמי לשחקני גולף חובבנים || 25 ביולי 2018 || || align="center"| 26 || ||
|-
|הקצאה עולמית ||colspan="2"| ||align="center"| 5 || | || 
|-
! colspan="3"| סך הכל !! 32 !! colspan="2"|
|}

==לוח זמנים==
:כל הזמנים הם לפי הזמן המקומי (UTC-3)
{| class="wikitable"
|-
! תאריך !! יום !! שעת התחלה !! תחרות
|-
| 9 אוקטובר || שלישי || 08:30 || טורניר נערים - סיבוב 1טורניר נערות - סיבוב 1
|-
| 10 אוקטובר || רביעי || 08:30 || טורניר נערים - סיבוב 2טורניר נערות - סיבוב 2
|-
| 11 אוקטובר || חמישי || 08:30 || טונרניר נערים - סיבוב 3טורניר נערות - סיבוב 3
|-
| 13 אוקטובר || שבת || 08:30 || טורניר מעורב - רביעיות שני כדורים
|-
| 14 אוקטובר || ראשון || 08:30 || טורניר מעורב - רביעייה
|-
| 15 אוקטובר || שני || 08:30 || טורניר מעורב
|}

==מדליות ומנצחים==

{| class="wikitable" 
! תחרות
! 
! 
! 
|- align="center"
|align="right"| טורניר נערים || || || 
|- align="center"
|align="right"| טורניר נערות || || || 
|- align="center"
|align="right"| טורניר מעורב || || || 
|}

==קישורים חיצוניים==

==הערות שוליים==

קטגוריה:אולימפיאדת הנוער בואנוס איירס (2018)
מאפיית דוידוביץ'

מאפיית דוידוביץ היא אחת המאפיות הגדולות בישראל. המאפייה הוקמה בשנת 1957 על ידי אריה דוידוביץ', שהיה עולה חדש מהונגריה.

== היסטוריה ==
אריה דוידוביץ', שעלה מהונגריה זמן מה קודם לכן, הקים בשנת 1957 מאפיה קטנה שכונתית במעברת עולים באזור הצפון, וחילק את מוצריו לתושבי השכונה על גבי תלת-אופן. הוא העביר את המאפייה לבניו יעקב ושייקה דוידוביץ'.
עם השנים הוקמה במאפייה טחנת קמח הפועלת בתוך המאפיה ומייצרת את כל סוגי הקמחים המלאים בסמוך למועד האפיה מה שלטענת אנשי המאפייה, שומר על הערכים התזונתיים של גרעין החיטה המועברים אל מוצרי המאפה השונים, וזהו ייחודה של המאפייה ביחס למתחרותיה שקונות את הקמח מספק משנה שטוחן את הקמח שמגיע אליהם רק כמה ימים לאחר מכן.

המאפייה התרחבה והפכה לקבוצה במהלך השנים ומחזיקה בכמה מפעלים בתחומי האפייה מלבד המפעל המקורי בקריית אתא:
* מאפיית אחדות חיפה (93) הנמצאת בחיפה והחל את דרכה כקואופרטיב בחיפה.
* מאפיית אלומות חולון הנמצאת בחולון 
* מותג חטיפים מן הטבע שהחל דרכו כמפעל בקריית שמונה וכיום הוא מפעל נוסף בקריית אתא.

המאפייה מנוהלת על ידי זאב ושובל דוידוביץ' בני הדודים אשר יחד עם יורשי יעקוב דוידוביץ ויורשי שייקה דוידוביץ מחזיקים גם בחלק מבעלות שותפים על מאפיות קטנות אחרות בארץ בהן מאפיית דגנית עין בר.

באוגוסט 2012 הגישה רשות ההגבלים העסקיים כתב אישום נגד אחד מבעלי המאפייה, ישעיהו (שייקה) דוידוביץ', על חלקו ב"קרטל הלחם" - הסדר כובל לתיאום מחירי הלחם בין ראשי מאפיות אנג'ל, מאפיית ברמן ומאפיית דוידוביץ'. בעקבות הסדר טיעון נדון דוידוביץ' לשנת מאסר בפועל וקנס של 300 אלף ש"ח, ונאסר עליו לכהן כדירקטור בחברה ציבורית במשך 5 שנים. על מאפיית דוידוביץ' הוטל קנס של 700 אלף ש"ח. ב-13 באוקטובר 2020 הלך ישעיהו (שייקה) דוידוביץ' לעולמו.<ref></ref> 

למאפייה יש כשרות בד"ץ העדה החרדית המאפייה היא בעלת תו תקן איכות בינלאומי 2015:ISO 9001, תקן HACCP,תקן FSSC ותקן אורגני.

בנוסף לדברי מאפה וקונדיטוריה, המאפייה מייצרת גם קרוטונים, חטיפי גרנולה, שקדי מרק, פירורים לציפוי ועוד.

== קישורים חיצוניים ==
* 

== הערות שוליים ==

דוידוביץ'
דוידוביץ'
קטגוריה:קריית אתא: חברות
קטגוריה:ישראל: חברות שהוקמו ב-1957
ונדל קרטר

ונדל קרטר (באנגלית: Wendell Carter; נולד ב-16 באפריל 1999) הוא כדורסלן אמריקאי, המשחק בקבוצת אורלנדו מג'יק מליגת ה-NBA. גובהו 2.06 מטרים והוא משחק בעמדות הפאוור פורוורד והסנטר.

== נעורים וקריירת מכללות ==
קרטר נולד וגדל באטלנטה שבג'ורג'יה. בגיל 16 עבר ללמוד ב'אקדמיה פייס' שבג'ורג'יה, ובשנתו האחרונה בתיכון נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.

בשנת 2017 החל ללמוד באוניברסיטת דיוק, ולשחק בקבוצת הכדורסל שלה. בסיום העונה נבחר לחמישייה השנייה של העונה במחוז. כחלק מרביעיית פרשמנים בולטת, לצד מרווין באגלי, גארי טרנט וטרבון דובאל, היה קרטר חלק מהקבוצה שהגיעה עד לשלב רבע הגמר ("Elite Eight") של טורניר אליפות המכללות. לאחר הדחתה של דיוק הודיע קרטר על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.

==קריירה מקצועית==
===שיקגו בולס===
בדראפט ה-NBA 2018 נבחר קרטר על ידי שיקגו בולס בבחירה השביעית. בשתי עונותיו הראשונות בשיקגו שותף ב-87 משחקים בסך הכול (מתוך 147 של הקבוצה), בשל פציעות באגודל ובקרסול.

===אורלנדו מג'יק===
במרץ 2021 הועבר יחד עם אוטו פורטר בטרייד לאורלנדו מג'יק, תמורת ניקולה ווצ'ביץ' ואל-פארוק אמינו.

== סטטיסטיקות הקריירה ==
=== בליגת המכללות ===
{| class="wikitable sortable" style="font-size:95%; text-align:right;" data-ve-attributes="{"style":"font-size:95%; text-align:right;"}"
!עונה
!קבוצה
!משחקים
!חמישייה
!דקות
!% מהשדה
!% משלוש
!% מהקו
!ריבאונדים
!אסיסטים
!חטיפות
!חסימות
!נקודות
|-
|
|דיוק
|37 || 37 || 26.8 || 0.561 || 0.413 || 0.738 || 9.1 || 2.0 || 0.8 || 2.1 || 13.5
|- style="background-color:#80BFFF; " class="sortbottom"
| colspan="2"| 
|37 || 37 || 26.8 || 0.561 || 0.413 || 0.738 || 9.1 || 2.0 || 0.8 || 2.1 || 13.5
|}

===בעונה הסדירה של ה-NBA===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| שיקגו	|| 44 || 44 || 25.2 || 0.485 || 0.188 || 0.795 || 7.0 || 1.8 || 0.6 || 1.3 || 10.3
|- style="background-color: #EFEFEF;"		|| 
| 	|| שיקגו	|| 43 || 43 || 29.2 || 0.534 || 0.207 || 0.737 || 9.4 || 1.2 || 0.8 || 0.8 || 11.3
|-		|| 
| 	|| שיקגו	|| 32 || 25 || 24.8 || 0.512 || 0.364 || 0.739 || 7.8 || 2.2 || 0.6 || 0.8 || 10.9
|- style="background-color: #EFEFEF;"		|| 
| 	|| אורלנדו	|| 22 || 19 || 26.5 || 0.493 || 0.241 || 0.721 || 8.8 || 1.6 || 0.8 || 0.8 || 11.7
|-		|| 
| 	|| אורלנדו	|| 62 || 61 || 29.9 || 0.525 || 0.327 || 0.691 || 10.5 || 2.8 || 0.6 || 0.7 || 15.0
|- style="background-color: #EFEFEF;"		|| 
| 	|| אורלנדו	|| 57 || 54 || 29.6 || 0.525 || 0.356 || 0.738 || 8.7 || 2.3 || 0.5 || 0.6 || 15.2
|- style="background-color:#80BFFF; font-weight:bold;"		|| 
| קריירה || 		|| 260 || 246 || 28.0 || 0.516 || 0.321 || 0.733 || 8.8 || 2.1 || 0.6 || 0.8 || 12.9
|}

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:ג'ורג'יה: כדורסלנים
קטגוריה:כדורסלני אורלנדו מג'יק
קטגוריה:אמריקאים שנולדו ב-1999
מרצדס-בנץ A-קלאס

מרצדס-בנץ A-קלאס (באנגלית: Mercedes-Benz A-Class) היא מכונית משפחתית קומפקטית יוקרתית אשר מיוצרת על ידי יצרן הרכב הגרמני מרצדס-בנץ. הדגם הראשון הוצג ב-1997, השני ב-2004, השלישי ב-2012 והרביעי ב-2018. ה-A-קלאס משווקת בישראל מאז שיצאה לשוק, כשבשני דורותיה האחרונים מוצעת בגרסת האצ'בק 5 דלתות בלבד.

באוגוסט 2021 נחשפו תמונות ריגול של מתיחת הפנים ל-A החדשה שתוצג בחודשים הקרובים<ref></ref>, עיקר השינויים הם בפגוש הקדמי ובפנים המכונית.
מבט מאחור

==קישורים חיצוניים==

==הערות שוליים==

A-קלאס
קטגוריה:כלי רכב גרמניים
תעלת סלווא

תעלת סַלְוַוא (בערבית: قناة سلوى; בתעתיק מדויק: קנאת סלוא) היא תעלת מים המתוכננת להיבנות על ידי ערב הסעודית בסמוך לגבול עם קטר ובאחד מקצוותיה נמצא מפרץ סלווא . אם וכאשר תעלה זו תצא אל הפועל, היא תהפוך את קטר למעשה לאי מאחר שזו נקודת היציאה היחידה שלה אל היבשה.

הרעיון להקמת התעלה עלה בשנת 2017 בעקבות המשבר הדיפלומטי הקטרי, במסגרתו ניתקו מדינות שונות באזור המפרץ הפרסי את יחסיהן עם קטר בטענה כי זו תומכת בטרור ובאיראן. מאז הצליחה קטר לספק את צרכיה, כגון במזון ובאנרגיה ולכן נדרשה פעילות נוספת של לחץ בינלאומי.

התעלה, שעלותה מוערכת ב-2.8 מיליארד ריאל (750 מיליון דולר) וצפויה להיבנות תוך כשנה, תשמש את ערב הסעודית להשלכת פסולת גרעינית של הכורים העתידיים של הממלכה. אורכה יהיה 60 ק"מ, רוחבה 250 מטר ועומקה 15–20 מטר. ממשלת ערב הסעודית הזמינה חמש חברות בינלאומיות להשתתף במכרז שאמור היה להיסגר ב-25 ביוני 2018.

בתוך כך, מעריכים כי עומק המצור על קטר עלול מבחינתה להשפיע על ההכנות למונדיאל 2022, פרויקט בו משקיעה קטר כ־2 מיליארד דולר בחודש.

==ראו גם==
* יחסי ערב הסעודית–קטר

==קישורים חיצוניים==
* 

==הערות שוליים==

קטגוריה:ערב הסעודית: כלכלה
קטגוריה:קטר: כלכלה
סלווה
קטגוריה:גבול ערב הסעודית – קטר
קטגוריה:תחבורה: מיזמים עתידיים
קטגוריה:ערב הסעודית: תחבורה
יחסי אלג'יריה–הודו

יחסי אלג'יריה–הודו (בערבית: العلاقات الجزائرية الهندية, בהינדי: अल्जीरिया–भारत सम्बन्ध, באנגלית: Algeria–India relations) הם היחסים הדיפלומטיים בין הרפובליקה האלג'יראית הדמוקרטית העממית ובין הרפובליקה של הודו. שתי המדינות הן חברות מלאות בארגון המדינות הבלתי-מזדהות.

== סקירה כללית ==
היחסים בין המדינות כוננו לאחר עצמאות אלג'יריה בשנת 1962. מאז, המדינות מתמידות בשיתוף פעולה הדוק בתחומי הכלכלה, המסחר, הבריאות והחינוך. ממשלת הודו העניקה סיוע הומניטרי בשווי מיליון דולר לקורבנות רעידת האדמה באלג'יריה במאי 2003. באפריל 2004, הודו העניקה לקורבנות הרעידה תרופות בשווי חצי מיליון דולר אמריקאי ופלדות עבור בניית בתים חדשים.

הקהילה ההודית באלג'יריה קטנה מאוד ומוערכת ב-2,500 הודים, שרובם עובדים שפועלים על מנת לבנות תשתיות ופרויקטים שונים באלג'יריה. רק קהילה קטנה של הודים גרה בעיר אלג'יר, חלק ניכר מקהילה זו מפעילים מסעדות טאג' מהל ומהרג'ה שפועלים באזורים שונים בעיר.

=== ביקורים רשמיים ===
* ראש ממשלת הודו אינדירה גנדי ביקרה באלג'יריה בשנת 1973.
* ראש ממשלת הודו רג'יב גנדי ביקר באלג'יריה בשנים 1982, 1983 ו-1987.
* נשיא אלג'יריה עבד אל-עזיז בותפליקה ביקר בהודו מ-24 ועד ל-29 בינואר 2011.

=== הסכמים דיפלומטיים ===
* הסכם בדבר השירותים האוויריים, שמטרתו לשפר את הקישוריות בין המדינות - 2000
* הסכם בדבר מניעת כפל מס, שמטרתו לקדם את השיתוף הפעולה הכלכלי בין המדינות - ינואר 2001
* הסכם בדבר הבריאות, שמצהיר שצמחים ומוצריהם שיוצאו לאלג'יריה או להודו נקיים ממחלות - ינואר 2001
* הסכם בין רשת העיתונות ההודית לבין שירות העיתונות האלג'ירית, שמטרתו לקדם את האינטראקציה בין המדינות - אוקטובר 2003
* הסכם בדבר שיתוף הפעולה בתחום המפעלים ושוק העבודה - אוקטובר 2003
* הסכם בדבר שיתוף הפעולה התרבותי - אוקטובר 2003

== יחסים כלכליים ==
* בשנת 2016, שווי הסחורה שיוצאה מאלג'יריה להודו הגיעה לסך 546 מיליון דולר אמריקאי והיא כללה פוספטים, נפט גולמי, גזי נפט, נפט מזוקק, פירות טרופים, צמר ועוד. באותה השנה, שווי הסחורה שיוצאה מהודו לאלג'יריה הגיעה לסך 984 מיליון דולר אמריקאי והיא כללה שנאים, שסתומים, מכונות הרמה, מכוניות, טרקטורים, חלקי רכב, אורז, אגוזים, קפה, ירקות, פירות טרופים, מוצרי פלסטיק, גרניט, מלח, תיקים ועוד.
* בשנת 2015, שווי הסחורה שיוצאה מאלג'יריה להודו הגיעה לסך 281 מיליון דולר אמריקאי והיא כללה נפט גולמי, נפט מזוקק, פוספטים, גזי נפט, אבץ גולמי, נייר ממוחזר, פירות טרופים ועוד. באותה השנה, שווי הסחורה שיוצאה מהודו לאלג'יריה הגיעה לסך 1.13 מיליארד דולר אמריקאי והיא כללה מכוניות, טרקטורים, חלקי רכב, בשר בקר קפוא, בשר בקר, תרופות, צינורות פלסטיק, גלגלי גומי, מוצרי פלסטיק, אורז, חיטה, תבלינים, תה, ענבים ועוד.

== ייצוג ==
* אלג'יריה מיוצגת בהודו על ידי שגרירות שהיא מחזיקה בניו דלהי, בירת המדינה.
* הודו מיוצגת באלג'יריה על ידי שגרירות שהיא מחזיקה באלג'יר, בירת המדינה.

== קישורים חיצוניים ==

* [https://mea.gov.in/Portal/ForeignRelation/Algeria.pdf יחסי המדינות, באתר משרד החוץ ההודי]

== הערות שוליים ==
יחסי אנגולה–הודו

[[ראש ממשלת הודו נרנדרה מודי נפגש עם נשיא אנגולה ז'ואאו לורנסו בשולי פסגת BRICS ביוהנסבורג שבדרום אפריקה, 2018]]
יחסי אנגולה–הודו הם היחסים הדיפלומטיים שבין רפובליקת אנגולה לבין הרפובליקה של הודו. שתי המדינות הן חברות מלאות בארגון המדינות הבלתי-מזדהות.

== סקירה כללית ==
הודו החלה ליצור קשרים עם אנגולה עוד לפני שאנגולה הכריזה על עצמאותה, הודו תמכה במאבק החופש האנגולי כנגד השלטון הקולוניאלי הפורטוגזי. לאחר שאנגולה הכריזה על עצמאותה בשנת 1975, הודו תמכה בתנועה העממית לשחרור אנגולה. מנהיגיה של אנגולה מעריכים את תמיכתה העקבית של הודו בעבר, וכן הממשל האנגולי מקווה שהמדינות יפתחו את קשריהן בתחומי החקלאות, התעשייה והטכנולוגיה.

בעבר, הקהילה ההודית באנגולה הייתה מוערכת בכ-3,000 בני אדם, שרובם היו עוסקים בקייטרינג, סופרמרקטים, מסחר ושירותים אחרים. לעומת זאת, נכון ל-2016, הקהילה ההודית באנגולה מוערכת בכ-500 בני אדם. שרובם עוסקים בתחום הנפט הימי.

== סחר ==
* בשנת 2016, שווי הסחורה שיוצאה מאנגולה להודו הגיעה לסך 1.81 מיליארד דולר אמריקאי והיא כללה נפט גולמי, גזי נפט, גרניט, יהלומים, עץ קשה, גרוטאות אלומיניום, צינורות גומי ועוד. באותה השנה, שווי הסחורה שיוצאה מהודו לאנגולה הגיעה לסך 140 מיליון דולר אמריקאי והיא כללה תרופות רפואיות, סבון, דם של בני אדם או בע"ח, דבק, ערכות ייצור חשמליים, מעגלים משולבים, אורז, קמח חיטה, פירות טרופים, אגוזים, בשר בקר קפוא, מכוניות, טרקטורים, חלקי רכב, ריבה, סוכר, מים בטעמים, נייר, חוברות, מלח, מכסי פלסטיק, דגים מעובדים, תבלינים ועוד.
* בשנת 2015, שווי הסחורה שיוצאה מאנגולה להודו הגיעה לסך 2.81 מיליארד דולר אמריקאי והיא כללה נפט גולמי(95%), גבס, יהלומים, גרוטאות ברזל ואלומיניום, בטריות חשמליות, עץ קשה ועוד. באותה השנה, שווי הסחורה שיוצאה מהודו לאנגולה הגיעה לסך 321 מיליון דולר אמריקאי והיא כללה תרופות, בגדים משומשים, בשר בקר קפוא, איברים של בע"ח, סבון, מוצרי טיפוח, מוצרי שיער, מכוניות, אופנועים, טרקטורים, חלקי רכב, מכסי פלסטיק, גלגלי גומי, אבקת סוכר, מוצרים אפויים, אלכוהול, מוצרי ברזל, מוצרי אבץ, מוצרי אלומיניום, מלח, חול, אורז, קמח חיטה, ירקות יבשים ועוד.

== ייצוג ==
* אנגולה מיוצגת בהודו על ידי שגרירות שהיא מחזיקה בניו דלהי, בירת המדינה.
* הודו מיוצגת באנגולה על ידי שגרירות שהיא מחזיקה בלואנדה, בירת המדינה.

== קישורים חיצוניים ==

* [https://www.mea.gov.in/Portal/ForeignRelation/Angola_Jan_2016.pdf יחסי המדינות, מסמך באתר משרד החוץ ההודי]

== הערות שוליים ==
ארתור מיוזיק (כדורגל חופים)

ארתור מיוזיק (באנגלית: BSC Artur Music) הוא מועדון כדורגל חופים מקייב, אוקראינה. הספונסר הראשי של הקבוצה הוא חברת התקליטים "ארתור מיוזיק", ומכאן נגזר גם שם המועדון.

המועדון זכה פעם אחת באליפות הליגה אוקראינית וסיים פעמיים כסגנית מחזיקת גביע אירופה לאלופות בשנים 2016 ו-2017.

==הסגל הנוכחי==
סגל נכון לגביע אירופה לאלופות 2021

מאמן: איוון סלובודיאניוק

==הישגים ותארים==
===תחרויות בינלאומיות===
גביע אירופה לאלופות בכדורגל חופים
* סגנית (2): 2016, 2017

===תחרויות לאומיות===
אליפות אוקראינה בכדורגל חופים
* אלופה (1): 2013
* סגנית (1): 2016

==קישורים חיצוניים==
* [https://beachsoccer.com/team/bsc-artur-music דף הקבוצה] באתר הרשמי של כדורגל החופים
* [http://bsrussia.com/profiles/teams/172 דף הקבוצה] באתר הרשמי של כדורגל החופים 

קטגוריה:קייב: מועדוני ספורט
קטגוריה:קבוצות כדורגל חופים
אליפות ישראל בשחמט 1990

אליפות ישראל בשחמט 1990 הייתה האליפות ה-20 של ישראל בשחמט, היא אורגנה על ידי האיגוד הישראלי לשחמט והשתתפו בה 34 שחמטאים.

לראשונה האליפות התקיימה בשיטת השווייצרית וכללה 11 סיבובים.

בתחרות זכה יהודה גרינפלד, שצבר 9 נקודות מ-11 אפשריות.

==תוצאות בצמרת==
{| class="wikitable" style="text-align:right"
|-
!מיקום || דרגה || שחמטאי ||מד כושר||נקודות
|-
|1.||רב אמן|| יהודה גרינפלד ||2530||9
|-
|2.|||אמן בינלאומי|| רונן לב ||2480||8.5
|-
|3.||אמן בינלאומי ||ולרי ביים ||2480||8.5
|-
|}

==קישורים חיצוניים==
* שאול הון, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1990%2F05%2F18&id=Ar01321&sk=57CCCDC1 גרינפלד - אלוף ישראל בשחמט], מעריב, 18 במאי 1990 (דרך אתר עיתונות יהודית היסטורית)

קטגוריה:תחרויות שחמט ב-1990
קטגוריה:אליפויות ישראל בשחמט
קטגוריה:1990 בישראל: ספורט
אליפות ישראל בשחמט 1992

אליפות ישראל בשחמט 1992 הייתה האליפות ה-21 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים.

האליפות התקיימה בשיטת השווייצרית וכללה 11 סיבובים.

בתחרות זכה איליה סמירין, שצבר 8 נקודות מ-11 אפשריות והקדים בהתרת שוויון נקודות את רבי-האמנים אלון גרינפלד ורונן לב.

==טבלת סיכום==
{| class="wikitable" style="text-align:right"
|-
!מיקום || משתתפים ||מד כושר||נקודות
|-
|1.||ר"א איליה סמירין ||2555||8
|-
|2.|||ר"א אלון גרינפלד ||2535||8
|-
|3.||א"ב רונן לב ||2455||8
|-
|4.||ר"א בוריס אלתרמן ||2545||7
|-
|5.||ולדימיר ויינשטיין || ||7
|-
|6.||א"ב יעקב זילברמן ||2490||6.5
|-
|7.||א"ב נתן בירנבוים ||2395||6.5
|-
|8.||א"ב דב צפרוני ||2355||6.5
|-
|9.||מיכאל אורטובסקי || ||6.5
|-
|10.||א"ב מרק צייטלין ||2450||6
|-
|11.||א"ב ואדים מילוב ||2340||6
|-
|12.||א"ב זבולון (לאוניד) גופשטיין ||2550||5.5
|-
|13.||ר"א יהודה גרינפלד ||2510||5.5
|-
|14.||א"ב ולרי ביים ||2480||5.5
|-
|15.||אליהו שבידלר ||2445||5.5
|}

==קישורים חיצוניים==

* [https://www.365chess.com/tournaments/ISR-ch_1992/17455 תוצאות ומשחקים של אליפות ישראל בשחמט 1992], באתר 365chess 

קטגוריה:תחרויות שחמט ב-1992
קטגוריה:אליפויות ישראל בשחמט
קטגוריה:1992 בישראל: ספורט